**СОДЕРЖАНИЕ**

[Коми-пермяцкий язык, культура, история, 6-7 классы 2](#_Toc88428876)

[Коми-пермяцкий язык, культура, история, 6-7 классы 5](#_Toc88428877)

[Коми-пермяцкий язык, культура, история, 8-9 классы 8](#_Toc88428878)

[Коми-пермяцкий язык, культура, история, 8-9 классы 12](#_Toc88428879)

[Коми-пермяцкий язык, культура, история,10-11 классы 16](#_Toc88428880)

[Коми-пермяцкий язык, культура, история, 10-11 классы 21](#_Toc88428881)

**Отборочный тур**

# Коми-пермяцкий язык, культура, история, 6-7 классы

*Составитель: О.А. Попова*

1. Адззö «лишньöй» грамматическöй категория кадакывлiсь.

|  |  |
| --- | --- |
| 1)лицо | 4) кад |
| 2) наклоненнё | 5) притяжательность |
| 3) спряженнё | 6) число |

2. Кытшӧм кыв лӧсялӧ схема дынӧ: **⌒ ^^**

|  |  |
| --- | --- |
| 1) балямошкöт | 3) курытжык |
| 2) небура | 4) уджалiсь |

3. Кытшöм нимтан оз ло качественнöй

|  |  |
| --- | --- |
| 1) пым | 3) вылын |
| 2) рудзöгöвöй | 4) сола |

4.Сетöм кыввез коласiсь адззö диалектизммез.

|  |  |
| --- | --- |
| 1) велдöрын | 3) нарман |
| 2) жельнöг | 4) пыравны |

5. Эта кыв оз лыддись историзмöн

|  |  |
| --- | --- |
| 1)печкан | 3) шамья |
| 2) писарь | 4) зу |

6. Адззö кыв, кöдаын гижсьö ***-ч-***

|  |  |
| --- | --- |
| 1) пӧр…авыны | 3) таль...ыны |
| 2) коль...ыны | 4)гард...ыны |

7. Числительнöй *экмыс сюрс кватьсё кыкьямысдас квать* мыччалö цифраöн

|  |  |
| --- | --- |
| 1) 6896 | 3) 9686 |
| 2) 9896 | 4) 8688 |

8. Кытшöм кыв пондас гижсьыны öтлаын:

|  |  |
| --- | --- |
| 1) туй (пон) | 4) пода (туй) |
| 2) шыр (пинь) | 5) юр (пыдöс) |

9. Коми-пермяцкӧй кыв сьӧртi медодзза грамматикаэз да букваррез гижиссез-составителлез коласын эмöсь ниммез…

|  |  |
| --- | --- |
| 1) А.Н. Зубов | 3) В.В. Федосеева |
| 2) Е.Е. Попов | 4) В.И. Лыткин |

10. Кытшöм падежын сулалö торйöтöм кыв сёрникузяын: *Шондi тöдчöмöн бергöтчис* ***рытланьö****, но öдсö эз чинт. (В. Климов)*

|  |  |
| --- | --- |
| 1) вступительнöй | 3) переходнöй |
| 2) достигательнöй | 4) местнöй |

11. Йöз сёрни, кöда висьталікö оз вежласьы, а мыччалö, кинлöн сёрниыс, шусьö…

|  |  |
| --- | --- |
| 1)веськыт | 3) косвеннöй |
| 2) обращеннё | 4) тöдтöм |

12. Мыччалö "Коми-пермяцкöй фразеологическöй кывчукöрлiсь" составительöс

|  |  |
| --- | --- |
| 1) В.В. Климов | 3) О.А. Попова |
| 2) Н.А. Мальцева | 4) А.С. Кривощекова-Гантман |

13. Адззö кыв, кöда оз пыр финно-угорскöй кыввез коласö

|  |  |
| --- | --- |
| 1) удмуртскöй | 3) латвийскöй |
| 2) ливскöй | 4) финскöй |

14. Висьталӧ устнöй народнöй творчестволiсь жанр: Куимись пöльыштöны зубыт местасö да шувлöны: «*Каньлöн – доймö, ракалöн – доймö, кöчлöн – доймö. Менам оз доймы, тэнат оз доймы».*

|  |  |
| --- | --- |
| 1) веськöтчан | 3) шусян |
| 2) корасян | 4) модянкыв |

15. Тöдö загадка: *Юкмöс дорын чочком дудiэз пукалöны*

|  |  |
| --- | --- |
| 1) ю да юссез | 3) бабука да типпез |
| 2) пиннез | 4) звездаэз |

16. Кытшöм обряд йылiсь мунö сёрни: *вундöны öтмöдöрсянь… но досповна оз вундö, кольöны кырым мымда нето кынымкö тылöп.*

|  |  |
| --- | --- |
| 1) турун быдтыны | 3) медбöрья кольта |
| 2) кöч кутны | 4) медодзза кольта |

17. Пельтöм Селько – герой произведеннёын…

|  |  |
| --- | --- |
| 1) «Ва увтын пос» | 3) «Видзчись, деду» |
| 2) «Гавкалöн бедь» | 4) «Тöдiсь» |

18. Морт, кöда сьöртi гижöм геройлöн образ произведеннёын шусьö …

|  |  |
| --- | --- |
| 1) гижись | 3) лирика герой |
| 2) повествователь | 4)прототип |

19. Сетӧм художественнӧй портрет сьӧртi тӧдӧ геройӧс:

*Зеркало пытшксянь сы вылö видзöтiс гöгрöс чужöма шыннялiсь нылочка, и тöдвылас усисö мамыслöн кыввс: «Шондiбана тэ менам, …»*

|  |
| --- |
| 1) Зойта (В. Климов «Гавкалöн бедь») |
| 2) Лена (В. Климов «Видзчись, деду») |
| 3) Маня (И. Минин «Ва увтын пос») |

20. Сказкаын «Шыр да кеня» кеня вуджöтсьö кыдз

|  |  |
| --- | --- |
| 1) трясогузка | 4) воробей |
| 2) сойка | 5) орел |

21. Кытшöм мифическöй персонажкöт вермасис Пера-богатырь?

|  |  |
| --- | --- |
| 1) суседко | 3) вакуль |
| 2) банячуд | 4) вуншöрика |

22. Топоним Изъюр или Гöрд горка йитöм

|  |  |
| --- | --- |
| 1) дзебсян места | 3) купайтчан места |
| 2) археологическöй культуралöн памятник | 4) архитектурнӧй композиция |

23. Мыччалö ученöйез коласісь нійö, кöдна понда 2021 во вöлі юбилейнöйöн

|  |  |
| --- | --- |
| 1) Р.М. Баталова | 3) А.С. Кривощекова-Гантман |
| 2) Н.А. Мальцева | 4) А.С. Лобанова |

24. Кыдз вуджöтсьö ним *поселок Гайны* коми-пермяцкöй кыв вылö?

|  |  |
| --- | --- |
| 1) туанлöн бöж | 3) ылын места |
| 2) мортлöн ним | 4) белкалöн поз |

25. Кыдз шусьö мыччалöм предмет?



|  |  |
| --- | --- |
| 1) морда | 3) лагун |
| 2) сийöс | 4) мегыр |

**Ответы и система оенки**

|  |  |  |  |  |  |
| --- | --- | --- | --- | --- | --- |
| № | Ответ | Баллы | № | Ответ | Баллы |
| 1 | 5 | 1 | 14 | 1 | 1 |
| 2 | 4 | 1 | 15 | 2 | 1 |
| 3 | 2 | 1 | 16 | 2 | 1 |
| 4 | 1, 3 | За каждый верный – 1 = 2 | 17 | 1 | 1 |
| 5 | 3 | 1 | 18 | 4 | 1 |
| 6 | 4 | 1 | 19 | 2 | 1 |
| 7 | 3 | 1 | 20 | 2 | 1 |
| 8 | 1 | 1 | 21 | 3 | 1 |
| 9 | 1,2 | За каждый верный – 1 = 2 | 22 | 2 | 1 |
| 10 | 1 | 1 | 23 | 1, 3, 4 | За каждый верный – 1 = 3 |
| 11 | 1 | 1 | 24 | 4 | 1 |
| 12 | 3 | 1 | 25 | 4 | 1 |
| 13 | 3 | 1 |  |  |  |
| ВСЕГО: | | | | | 29 балл |

**Заключительный тур**

# Коми-пермяцкий язык, культура, история, 6-7 классы

*Составитель: О.А. Попова*

***Лыддьӧтӧ текст. Одзланся тшöктöммез йитöмась текстлöн содержаннёöн.***

1. Локтiс тöвся кузь праздник – розосво. 2. Бура этö праздниксö видзчисьö коми морт. 3. Видз бöрын петö уллюн. 4. Быдöн стряпайтö, керöны брагаэз, суррез, быдса кык недель гажöтчöны, сьылöны, орсöны, йöктöны...

5. Кöдзытöсь сулалiсö луннэз, тшынморозаöсь. 6. Кöс картошка пизьöн дзуртö кок увтын лымыс, бичирасьö сiя син одзын тöлiсь увтас.

7. Етша эттшöм ойезнас казялан öткаса мортöс, только разь, буди, смевжыкыс лысьтас петны öтiкöн да и сiя мунö улицаэз шöрöт дзарьясьöмöн. 9. Сэтшöм пö öнi кад – ворота туйö инман юкмöс дорö, керку ыбöс туйö – баня ыбöсö, кытöн олöны сюра-пеля учöтик мортоккез.

10. Сулалö светтё… 11. Коми морт бура веритö чуддэзлö да суседкоэзлö, куллезлö да вöриссезлö.

(*М. Лихачёв сьӧртi*)

***Тшöктöммез:***

1. Вежöртöтö текстiсь кыв «видз» куимöт сёрникузяын.

|  |  |
| --- | --- |
| 1) покос | 3) мифологическöй персонаж |
| 2) умöль погода | 4) пост |

2. Текстын пантасьöны кыввез**: гажöтчöны, сьылöны, орсöны, йöктöны**. Кыдз «Лексика» раздел велöтiкö шусьöны эттшöм кыввез?

3. Кытшӧм разряд определитат нимтанлiсь ***кöдзытöсь***?

|  |
| --- |
| 1) качественнöй |
| 2) относительнöй |

4. Коми-пермяцкöй гижисьлiсь Любовь Старцевалiсь лыддьöтам: «*Розосво ойыс вöлi öддьöн кöдзыт. Рытсяняс ни некин нырсö эз мыччы öтöрас – эттшöм погоддяас пö бур хозяиныс и понсö öтöрас оз вашöт, нетолишто аслыс петны…*». Адззö эта текстiсь топыта йитöм кыввез (фразеологизммез).

5. Сетöм отрывокын пантасьö кыв ***юкмöс****.* Мый сiя мыччалö? Сетö кылыслö лексическöй характеристика.

6. Адззö зависимöй кыв кывтэчассэзын. Йитö зависимöй кыв кывтэчасын сiйö мыччалан способкöт.

|  |  |
| --- | --- |
| 1. бура веритö | а) нимвежан |
| 2. тöвся праздник | б) урчитан |
| 3. эттшöм ойезнас | в) нимтан |

7. Кад, кöр коми-пермяккез быдкодя орсöны да гадайтöны, кöр вöввезöн тальöны да йöртöны öшмöсö чуддэзöс, шусьö …

|  |  |
| --- | --- |
| 1) Стретеннё | 3) Радöльнича |
| 2) светтё | 4) пемытiн |

8. Уськöтö тöдвылö гижö эшö 3-5 вежалун (праздник) коми-пермяккезлiсь.

9. «Адззӧ пара». Йитö гижисьöс сiйöн гижöм произведеннёкӧт:

|  |  |
| --- | --- |
| 1. Ф. Истомин | а) «Ва увтын пос» |
| 2. Т. Фадеев | б) «Козинтöг» |
| 3. М. Лихачёв | в) «Пельняннез керöны» |
| 4. И. Минин | г) «Тöдiсь» |

10. Текстын баитсьö, что «*коми морт бура веритö чуддэзлö да суседкоэзлö, куллезлö да вöриссезлö*». Эмöсь ли эшö коми-пермяккезлöн мифологическöй персонажжез? Гижö 3-5 персонаж.

11. Кöркö коми-пермяккез тöвся пемыт рыттэзöн мыйкö керикö сеталiсö öтамöдлö загадкаэз быдкодь бытовöй предметтэз йылiсь (рос, чер, гор, джадж да мöд.). Кытшöм главнöй художественнöй прием используйтчö эта образнöй загадкаэзын?

|  |  |
| --- | --- |
| 1) сравненнё | 3) метафора |
| 2) эпитет | 4) юмор |

12. Текстын пантасьö выраженнё: «быдса кык недель гажöтчöны». Туйö ли мыччавны конкретнöй лыданиммезöн (числоэзöн) этö гажöтчан кадсö: кöр пондöтчö гажöтчöм да кытöн сылöн пом (конец)?

13. Уськöтö тöдвылö да гижö приметаэз, кöдна йитöмöсь святочнöй гаданнёэзöн.

14. Тiян одзын текстлö сетö юрним (заголовок), определитö функциональнöй стиль да тип.

15. Лöсьöтö неыджыт висьт «Розосво – тöвся вежалун» тема вылö. Гижикö, помнитö текст композиция йылiсь да литературнöй нормаэз йылiсь.

**Ответы, система оценки**

|  |  |  |
| --- | --- | --- |
| **№** | **ответ** | **оценка** |
| 1 | 4 | Правильнöй ответ понда – 1 балл |
| 2 | синониммез, лексическöй синониммез | Правильнöй ответ понда – 1 балл |
| 3 | 1 | Правильнöй ответ понда – 1 балл |
| 4 | *Нырсö эз мыччы, (эттшöм погоддяас) бур хозяиныс и понсö öтöрас оз вашöт* | Быд правильнöй ответ понда – 1 балл. Быдöсыс – 2 балл |
| 5 | *Юкмöс* – рочöн колодец либо прорубь. Исконнöй, öтiк вежöртаса кыв (однозначнöй), веськыт вежöртаса (прямое значение), важ (архаизм), синониммез – öшмöс, колодец, прорубь; общеупотребительнöй | Быдса ответ понда – 5 балл |
| 6 | 1- б, 2-в, 3-а | Быд правильнöй ответ понда – 1 балл. Быдöсыс – 3 балл |
| 7 | 2 | Правильнöй ответ понда – 1 балл |
| 8 | *Масленича, Стретеннё, Вербалун, стрöча, Ыджыт лун, Турун вежан лун, Петыр лун, Иллялун, Пролавр, Зажинки* да мöд. | Быд правильнöй ответ понда – 1 балл. Быдöсыс – 5 балл. |
| 9 | 1-в, 2-г, 3-б, 4-а | Быд правильнöй ответ понда – 1 балл. Быдöсыс – 4 балл |
| 10 | *баняись, луншöрика, домовöй, ваись, кикимора, öвинчуд, калян* да мöд. | Быд правильнöй ответ понда – 1 балл. Быдöсыс – 5 балл. |
| 11 | 3 | Правильнöй ответ понда – 1 балл |
| 12 | 7 и 19 января | Быд правильнöй ответ понда – 1 балл. Быдöсыс – 2 балл |
| 13 | Например: *кывны колокольчик – свадьба одзын, кага горзö – кага чужас, пельнянын сов шедас – умöль одзын, а кольцо – свадьба лоас…* | Быд примета понда – 1 балл |
| 14 | Юрним вермас мыччавны тема либо основнöй дума гижисьлöсь.  Художественнöй, мыччалан (описаннё) | Юрним понда – 1 балл.  Стиль понда – 1 балл.  Тип понда – 1 балл.  Быдöсыс – 3 балл |
| 15 | Лöсьöтöм неыджыт висьт «Розосво – тöвся вежалун» тема вылö | Лöсьöтöм текст понда – 7 балл. Донтам:  - грамотность орфография да пунктуация ладорсянь, сёрни нормаэз;  - колана структура (пондöтчöм – основнöй тор – пом);  - этнографическöй материал тöдöм |

**Отборочный тур**

# Коми-пермяцкий язык, культура, история, 8-9 классы

*Составитель: Н.А. Трубинова*

1. Сетӧм вежӧртассэз лӧсялӧны сідз:

|  |  |
| --- | --- |
| А) лично-притяжательнӧй | А) падеж |
| Б) местнӧй | Б) степень |
| В) отрицательнӧй | В) склоненнё |
| Г) превосходнӧй | Г) спряженнё |

Адззӧ правильнӧй соответствиеэз.

А) А-Г, Б-А, В-Б, Г-В

Б) А-В, Б-Г, В-В, Г-Б

В) А-В, Б-А, В-Г, Г-Б

Г) А-Б, Б-В, В-Г, Г-А

2. Эта сёрникузяын выделитӧм кыв оз ло кывбӧрӧн (послелогӧн)

|  |  |
| --- | --- |
| А) Пызан **вылын** куйлӧ небӧг | В) Сія олӧ **вылын**. |
| Б) Сія олӧ керӧс **вылын**. | Г) **Тӧдвылын** видза то кытшӧм случай. |

3. Кытшӧм строчкаын выделитӧм кылыс оз ло причастиеӧн:

|  |  |
| --- | --- |
| А) **лыддьӧтан** жыр | В) **мунӧмась** отир |
| Б) **гӧрдӧтӧм** ягӧд | Г) **вундӧмӧсь** ыббез |

4. Ӧтлаӧтӧ сёрни торрезлісь ниммез: исконнӧй коми-пермяцкӧй – роч ним

|  |  |
| --- | --- |
| А) нимтан | А) местоимение |
| Б) урчитан | Б) существительное |
| В) эманим | В) прилагательное |
| Г) нимвежан | Г) наречие |

Адззӧ правильнӧй соответствиеэз.

А) А-Б, Б-В, В-А, Г-Б

Б) А-Г, Б-А, В-Б, Г-В

В) А-В, Б-А, В-Б, Г-Г

Г) А-В, Б-Г, В-Б, Г-А

5. Сизимӧт классын тійӧ тӧдсаситӧ медодзза грамматикаэзӧн да букваррезӧн. Ӧтлаӧтӧ авторӧс уджкӧт:

|  |  |
| --- | --- |
| А) Ф. Любимов | А) «Букварь для пермяцких детей» |
| Б) Н. Рогов | Б) «Выддемъ пермякъ понда» |
| В) Е. Попов | В) «Краткие грамматические правила, принадлежащие к знанию пермяцкого языка» |
| Г) К. Мошегов | Г) «Опыт грамматики пермяцкого языка» |

Адззӧ правильнӧй соответствиеэз.

А) А-В, Б-Г, В-Б, Г-А

Б) А-Б, Б-А, В-Г, Г-В

В) А-В, Б-Г, В-А, Г-Б

Г) А-Г, Б-В, В-А, Г-Б

6. Кытшӧм кыв лоӧ близкородственнӧйӧн коми-пермяцкӧй кывлӧ?

|  |  |
| --- | --- |
| А) вепскӧй | В) венгерскӧй |
| Б) финскӧй | Г) удмуртскӧй |

7. Сетӧм кыввезісь отметитӧ изобразительнӧй кыв:

|  |  |
| --- | --- |
| А) Ау! | В) о-о! |
| Б) кыш-паш | Г) кс-сс! |

8. Кытшӧм сёрни тор оз относитчы самостоятельнӧйез дынӧ?

|  |  |
| --- | --- |
| А) междометие | В) урчитан |
| Б) нимтан | Г) лыданим |

9. Кытшӧм сёрникузяын кольӧм препинаннё пас?

|  |  |
| --- | --- |
| А) Уна кад натьтӧ, сэксянь чулаліс. | В) Эна следдэс кинлӧн, поди, и эмӧсь. |
| Б) Повзи, батя, юрси нельки сувтіс. | Г) Ми эта баснилӧ конец, пожалуй, этчӧ пуктам. |

10. Кылын *керку****ыт*** выделитӧм торыс пондас указывайтны

|  |  |
| --- | --- |
| А) падеж вылӧ | В) лично-притяжательность вылӧ |
| Б) кад вылӧ | Г) род вылӧ |

11. Кытшӧм случайын выделитӧм кылыс гижсьӧ ӧтлаын?

|  |  |
| --- | --- |
| А) Ыб вылын быдмис **катша(син)**. | Б) **Катша(син)** вачкисис сьӧд кизёк вылӧ. |

12. Кытшӧм сёрникузяын **мед** лоас частицаӧн?

|  |  |
| --- | --- |
| А) Мед быдмас вылына. | Б) Медвылына быдмас. |

13. Кытшӧм местаӧ цифраэз туйӧ колӧ пуктыны препинаннё пассэз (запятӧйез)?

*Сія ыджыт и пасьтанас (1) и вылынанас (2) сія ыджыт уджнас (3) и олӧмнас (4) ыджыт басӧкнас (5) и нёштӧмнас (6) гажнас (7) и гажтӧмнас.*

|  |  |
| --- | --- |
| А) 1, 2, 4, 6 | В) 1, 2, 3, 4, 5, 6, 7 |
| Б) 2, 4, 6 | Г) 2, 3, 4, 6 |

14. Сетӧм ниммезісь отметитӧ лишньӧйӧ:

|  |  |
| --- | --- |
| А) Г.М. Бачева | В) Н.В. Попов |
| Б) В.В. Климов | Г) Р.М. Баталова |

15. Кин лоӧ авторӧн баснялӧн «Кӧч»?

|  |  |
| --- | --- |
| А) С.А. Федосеев | В) М.П. Лихачёв |
| Б) Н.В. Пахоруков | Г) В.Я. Баталов |

16. Укажитӧ, кытшӧм посадын мунӧ действиеыс поэмаын «Козинтӧг»?

|  |  |
| --- | --- |
| А) посад Иньвайыв | В) Сер посад |
| Б) Богатырскӧй посад | Г) Йӧг посад |

17. Кытшӧм произведеннё пондӧтчӧ эттшӧм кыввезӧн: «Эта тулысӧ миян деревняын тшыгьяліс не только пода, но и отирыс: кыссис куимӧт военнӧй год, тшыг тысяча девятьсот сорок третьӧй»?

|  |  |
| --- | --- |
| А) «Ва увтны пос» | В) «Паныт уйис тӧлісь» |
| Б) «Гавкалӧн бедь» | Г) «Виль туйӧт» |

18. Кытшӧм гижись сідз гижис аслас чужанін йылісь? Ӧтлаӧтӧ авторӧс сы кыввезкӧт:

|  |  |
| --- | --- |
| А) М.Д. Вавилин | А) Россия миян,  Менам Парма…  Кык мам,  Кык горт,  Кык сьӧлӧмшог |
| Б) В.В. Климов | Б) Парма, Парма – гора миян Парма,  Вӧра край тэ миян, дона оланін. |
| В) А.Ю. Истомина | В) Кӧр станциясянь ті иньдӧтчан  Да колят бӧрӧ Карагай,  Вот сысянь менам край пондӧтчӧ,  Зелёнӧй вӧра коми край. |

Адззӧ правильнӧй соответствиеэз.

А) А-Б, Б-В, Г-А

Б) А-Г, Б-Б, В-А

В) А-В, Б-А, В-Б

19. Эта гижисьыс гижӧ только роч кыв вылын:

|  |  |
| --- | --- |
| А) С.И. Караваев | В) В.В. Рычков |
| Б) Г.М. Бачева | Г) А.Д. Баяндин |

20. Сы кывбуррез вылӧ А.И. Клещин гижис музыка, кӧдна ӧння кадӧ эз ӧштӧ ассиныс популярность:

|  |  |
| --- | --- |
| А) С.И. Караваев | В) А.Н. Зубов |
| Б) В.В. Климов | Г) М.П. Лихачёв |

21. Эта произведеннёын Перкоягись велӧтчиссезлӧн гожумся каникуллэз йитӧмась приключеннёэзӧн Пыдӧстӧм нюрын:

|  |  |
| --- | --- |
| А) «Паныт уйис тӧлісь» | В) «Гавкалӧн бедь» |
| Б) «Ва увтын пос» | Г) «Виль туй вылӧт» |

22. Кудымкар шӧрын располагайтчӧ парк. Кин нима сія?

|  |  |
| --- | --- |
| А) М.П. Крохалев | В) И.Я. Кривощёков |
| Б) С.И. Караваев | Г) П.И. Субботин-Пермяк |

23. Кинӧс эттшӧм кыввезнас мыччаліс В.В. Климов: «Нiя, кага, \_\_\_\_\_\_\_, двенадцать сортов, двенадцать личинааöсь, двенадцать балааöсь: и морт кодь, только синкымтöм да сьöд гыжа, и порсь кодь, и коза кодь, и пон кодь, и кань кодь, и кöч кодь, а кай кодьыс абу. Но упсö сюзь моз, кривзö тури моз, клингö тупка пиян моз.Шуам тай нiйö, нимкодялам по-сякому: мöс кок, кöс пель, рака чунь, сюра-пеля, кöрт чунь, синкымтöм. Сiя уна гöна, уна рожаа».

|  |  |
| --- | --- |
| А) Вӧрись | В) Суседко |
| Б) Вакуль | Г) Баняись |

24. Кытшӧм лунлісь кад мыччалӧны сетӧм примеррес: «рӧма-дзара кад», «рӧмдандор»?

|  |  |
| --- | --- |
| А) асыв | В) рыт |
| Б) лунв | Г) ой |

25. Кин лоӧ авторӧн эта небӧглӧн?



|  |  |
| --- | --- |
| А) Л.С. Грибова | В) А.В. Черных |
| Б) В.В. Климов | Г) Г.Н. Чагин |

**Ответы, система оценки**

|  |  |  |  |  |  |
| --- | --- | --- | --- | --- | --- |
| № | Ответ | Баллы | № | Ответ | Баллы |
| 1 | В | 2 балла. | 14 | Г | 2 балла |
| 2 | В | 2 балла | 15 | Б | 2 балла |
| 3 | В | 2 балла | 16 | А | 2 балла |
| 4 | Г | 2 балла | 17 | Б | 2 балла |
| 5 | А | 2 балла | 18 | В | 3 балла |
| 6 | Г | 2 балла | 19 | Г | 2 балла |
| 7 | Б | 2 балла | 20 | А | 2 балла |
| 8 | А | 2 балла | 21 | Б | 2 балла |
| 9 | А | 2 балла | 22 | В | 2 балла |
| 10 | В | 2 балла | 23 | А | 2 балла |
| 11 | А | 2 балла | 24 | В | 2 балла |
| 12 | А | 2 балла | 25 | А | 2 балла |
| 13 | А | 2 балла |  |  |  |
| ВСЕГО: | | | | | 51 балл |

**Заключительный тур**

# Коми-пермяцкий язык, культура, история, 8-9 классы

*Составитель: Н.А. Трубинова*

1. Лыддьӧтӧ текст.

*1) Коми морт бура веритӧ чуддэзлӧ да суседкоэзлӧ, куллезлӧ да вӧриссезлӧ.*

*2) Том отир ӧксьӧны ворожитчыны, маскируйтчыны, кывзiсьны.*

*3) А тӧлiсьыс вылiсянь шыннялӧ, нiйӧ сералӧ, сереброа гӧглянӧн тарӧвтчӧ сьӧд бекӧра, чочком точкаа небо кузя да кельыда кисьтӧ югытсӧ бисерӧн югьялан лым вылӧ.*

*4) И мыйсӧ эд миян коми морт оз кер розосвося кадӧ (1) мыйӧ только сiя оз верит (2) кинӧс только оз кор дынас (3) кинлӧ только оз кеймись сы понда (4)****мед*** *сетiсӧ сылӧ кокнитжык да буржык олансӧ.*

(М.П. Лихачёв)

Кыным нимтан (прилагательнӧй) пантасисӧ 3 сёрникузяын?

|  |  |
| --- | --- |
| А) 5 | В) 3 |
| Б) 6 | Г) 4 |

2. Нёльӧт сёрникузяын выделитӧм кылыс лоӧ:

|  |  |
| --- | --- |
| А) частица | В) послелог |
| Б) приставка | Г) союз |

3. Нёльӧт сёрникузяын препинаннё пассэз колӧ пуктыны цифраэз туйӧ:

|  |  |
| --- | --- |
| А) 4 | В) 2,3 |
| Б) 2,4 | Г) 1, 2, 3, 4 |

4. Гижӧ причастие сетӧм текстісь.

5. Челядьыс коласын лэбис сэтшӧм юасьӧм, кӧда кылыс гижӧм правильно: ***ветлылліс*** или ***ветвыввис***? А кыдз тійӧ думайтат? Кыдз лоас правильно? Вежӧртӧтӧ ассиныт ответ.

6. Эна кык учёнӧй-лингвистлӧн 2021 воӧ вӧлісӧ гӧгрӧса датаэз. Кыкнанныс пуктісӧ ыджыт пай коми-пермяцкӧй кыв зорамӧмӧ. Ны ки увтісь петісӧ сэтшӧм ӧтласа уджжез: «Коми-пермяцкӧй орфографическӧй словарь», «Коми-пермяцко-русскӧй словарь». Киннэз нія?

7. Ӧтлаӧтӧ гижисьлісь портрет сы произведеннёкӧт.

|  |  |
| --- | --- |
| А) | 1) «Гавкалӧн бедь» |
| Б) | 2) «Паныт уйис тӧлісь» |
| В) | 3) «Менам зон» |
| Г) | 4) «Тупӧссез» |

8. Ӧтлаӧтӧ фольклорнӧй текст жанркӧт:

|  |  |
| --- | --- |
| А) Ӧ-ӧ-ӧ, ӧ-ӧ-ӧ. Миян силиыс узьӧ… | 1)кокйыв сувтӧтан |
| Б) Рӧктам-гӧнитам, баба ордӧ мунам… | 2) пословица |
| В) Кык вон мунісӧ ваын тульӧтчыны. | 3) онмӧсьтан |
| Г)Ӧкыта, мӧкыта, чукӧта, ма… | 4) загадка |
| Д) Мам видӧ – овны велӧтӧ. | 5) лыддисян |
| Е) Кыт токо эз рышшит тшыг кӧин. | 6) сказка |

9. Висьталӧ кык ыджыт произведеннё (повесттез), кӧднаын медшӧр темаӧн лоӧ Великӧй Отечественнӧй война, а медшӧр геройезнас лоӧны зоночкаэз.

10. Кудымкарын эмӧсь кык учрежденнё, кӧдна нӧбӧтӧны ниммез коми-пермяцкӧй литературалӧн основоположниккезлісь. Висьталӧ энӧ кык учрежденнёсӧ.

11. Эта парк йылісь гижӧны вот мый: «Этот парк – маленькая частица великой истории загадочного народа чудь, оставившего после себя на земле Пармы уникальную материальную культуру, множество загадочных названий, неразгаданных тайн и завещанных кладов…». Кытшӧм посадын сія находитчӧ?

|  |  |
| --- | --- |
|  | А) Архангельское |
| Б) Кочёво |
| В) Пармайлово |
| Г) Пешнигорт |

12. Ӧтлаӧтӧ учрежденнё вокӧт, кӧр сія вӧлі аркмӧтӧм:

|  |  |
| --- | --- |
| А) «Коми-Пермяцкий окружной государственный архив» | 1) 1921 |
| Б) «Коми-Пермяцкий краеведческий музей им. П.И. Субботина-Пермяка» | 2) 1931 |
| В) «Коми-Пермяцкий национальный драматический театр им. М.А. Горького» | 3) 1929 |

13. Кинӧс эттшӧм кыввезнас шуӧ В.В. Климов: «А ниммес сылöн — Висьман, Висядь, Висьöв, Деман, Макай, Айда, Каймай, Лётэй, Аттьöв, Гулёв, Милёв».

14. Текст сьӧрті удж.

Кымöрыс мурзьышалiс кытöнкö вöр сайын, Андрейыслöн айыс пизис-уджалiс да видзöтышалiс юрыс вевдöрö и туйланьö, кыт ветлöтiсö Кöсö и Чердынöдз. Кытöнкö рытланяс моз ни, кöр шондiыс бергöтчис сёр павжунас, кымöрыс дугдiс мурзьыны, Андрейезлöн куртсис туруныс, кольччис сiйö тэчны зородö. Вдруг уджалiссес казялiсö, кыдз туй кузя посадныслань гöнитöны вöввез вылын отир, бöрсяняныс бус только гардсьö, и неетша морттэс, а дасся унажык и тэрмасьöны. (С.А. Федосеев сьӧрті)

Сетӧ ответтэз текст сьӧрті:

- Кытшӧм сёрни тип дынӧ относитчӧ эта отрывокыс?

- Кытшӧм выразительнӧй средствоэз автор используйтіс, медбы мыччавны погоддясӧ (погоддялісь явленнё)?

- Кытшӧм кыввезӧн автор мыччалӧ кад вылӧ?

15. Гижӧ местнӧй газетаӧ заметка «Кытшӧм тӧдчана морт Коми-Пермяцкӧй округись ме понда лоӧ значимӧйӧн» тема вылӧ. Гижикӧ соблюдайтӧ структура: ним, медшӧр текст (дженыт информация, кӧда лоас интереснӧй лыддьӧтіссез понда).

**Ответы и система оценивания**

**Максимальное количество баллов – 55 баллов.**

|  |  |  |
| --- | --- | --- |
| 1 | А | 1 балл |
| 2 | Г | 1 балл |
| 3 | Г | 1 балл |
| 4 | югьялан | 1 балл |
| 5 | Ветлы**вл**іс  Ошибка керӧм ВЛ гижӧмын. Сетӧм кылын гижам ВЛ гласнӧй бӧрын согласнӧй одзын – в, согласнӧй бӧрын гласнӧй одзын – л. | Если указано только слово – 1 балл, если слово и правильное пояснение – 2 балла |
| 6 | А.С. Кривощёкова-Гантман  Р.М. Баталова | Если указаны оба ответа – 4 балла, если один – 2 балла |
| 7 | А – «Тупӧссез»  Б – «Менам зон»  В – «Гавкалӧн бедь»  Г – «Паныт уйис тӧлісь | За каждый правильный ответ – 1 балл. За правильное выполненное задание ученик может получить 4 балла. |
| 8 | А – 3  Б – 1  В – 4  Г – 5  Д – 2  Е – 6 | 3 балла |
| 9 | «Паныт уйис тӧлісь», «Гавкалӧн бедь». | Если указаны оба ответа – 4 балла, если один – 2 балла |
| 10 | Коми-Пермяцкая центральная национальная библиотека им. М.П. Лихачева  Коми-пермяцкая детская библиотека им. А.Н. Зубова | Если указаны оба ответа – 6 баллов, если один – 3 балла |
| 11 | Г | 3 балла |
| 12 | А – 3  Б – 1  В – 2 | За каждый правильный ответ – 2 балла. За правильное выполненное задание ученик может получить 6 баллов. |
| 13 | Вӧрись, вӧриссез, Вӧрдядь, Леший | 3 балла |
| 14 | Повествованнё  Кымöрыс мурзьышалiс – олицетвореннё  Кытöнкö рытланяс моз ни, кöр шондiыс бергöтчис сёр павжунас | 2 балла  2 балла  2 балла  Всего – 6 баллов |
| 15 | Представлена заметка по предложенной теме «Кытшӧм тӧдчана морт Коми-Пермяцкӧй округись ме понда лоӧ значимӧйӧн». Соблюдена структура заметки (по предложенному заданию).  При оценивании данного задания также учитывается:  - грамотность (соблюдение орфографических, пунктуационных и речевых норм); \**если допущены ошибки: -1 балл.*  - выразительность речи (разнообразие грамматического строя) \**если грамматический строй однообразен: -1 балл.* | За развернутый ответ - 10 баллов |

**Отборочный тур**

# Коми-пермяцкий язык, культура, история,10-11 классы

*Составитель: А.С. Лобанова*

1. Финно-угорскöй кыввезлöн семьяись грамматика сьӧртi да лексика сьӧртi эта кылыс лоӧ матынжыкӧн коми-пермяцкӧй кыв дынӧ.

1) удмуртскöй 2) карельскӧй

3) ижорскöй 4) венгерскöй

5) хантыйскöй

2. Коми-пермяцкöй кыв тӧдӧ уна диалект; кытшӧм диалект лоис литературнӧй норма понда основнӧйӧн (базовӧйӧн)?

1) кочёвскӧй диалект

2) нижнеиньвенскӧй диалект

3) кудымкарско-иньвенскӧй диалект

4) косинско-камскӧй диалект

5) нердвинскӧй диалект

3. Кыным йотированнӧй буква коми-пермяцкöй алфавитын?

1) 3 2) 4

3) 5 4) 6

5) 7

4. Коми-пермяцкӧй кывлӧн нормаэз сьӧртi чередуйтчӧны кык шы: **в** да **л**. Мыля кылын **туйвеж** абу колана чередованнё?

1) правилоэзiсь исключеннё, колӧ запомнитны

2) кылыс заимствуйтӧм, сiйӧн гижсьӧ сэтшӧм вариантын

3) сложнӧй кыв, мӧд компонентыс пондӧтчӧ важ **в** шысянь

4) компонент **веж** лоӧ суффиксӧн, сiйӧн гижсьӧ сэтшӧм вариантын

5) важ кывчукӧррезын (словаррезын) фиксируйтӧм сэтшӧм вариант, кӧда кольччис ӧнӧдз

5. Кытшӧм сёрни торрез (или сёрни тор) коми-пермяцкӧй кылын вежласьӧны падежжез сьӧртi?

1) эманим (существительнöй) да нимтан (прилагательнӧй)

2) эманим (существительнöй) да лыданим (числительнӧй)

3) эманим (существительнöй) да нимвежан (местоименнё)

4) эманим (существительнöй), нимтан (прилагательнӧй) да лыданим (числительнӧй)

5) эманим (существительнöй)

6. Мый мыччалӧ (обозначайтӧ) коми-пермяцкӧй кылын кыв **кенак**?

1) родство мыччалан термин: вонӧлӧн инька

2) ткацкӧй станокись тор

3) инькалӧн паськӧмись компонент

4) бытовӧй утварь

5) мужиклӧн кӧмкӧт

7. Кӧда строчкаын не быдӧс кыввес лоöны сложнӧйезӧн.

1) синва, синлыс, синчача

2) синкым, кыминь, кымӧр

3) кипон, посӧдзпон, пельпон

4) вежань, вежай, вежапи

5) сирньылӧм, сирпинь, сирвез

8. Мый мыччалӧ эта изобразительнӧй кылыс: **турки-тарки**?

1) гусьӧна сёйӧм

2) мыйлӧнкӧ жугалӧм

3) ыбӧслӧн горӧна оссьӧм

4) ӧтамӧд коласын горӧна баитӧм

5) кинӧскӧ (или мыйкӧ) кытчӧкӧ кыскӧм (нӧбӧтӧм)

9. Коми-пермяцкöй кылын уна кыввез öткодь грамматическöй формаын лоöны разнӧй сёрни торрезöн: **сералӧм** – эманим, **сералӧм** – кадакыв; **уджалан** – кадакыв, **уджалан** – причастие и с.одз. Кытшӧм признаккез сьӧртi нiйӧ не соравны контекстын?

1) удареннё сьöртi

2) удареннё сьöртi да юасьӧм сьӧртi

3) удареннё сьöртi, юасьӧм сьӧртi да сёрникузяын места сьöртi

4) удареннё сьöртi, юасьӧм сьӧртi, сёрникузяын места сьöртi да сёрни торлӧн признаккез сьöртi

5) удареннё сьöртi, юасьӧм сьӧртi, сёрникузяын места сьöртi, сёрни торлӧн признаккез сьöртi да синтаксическӧй функция сьöртi

10. Висьталö, кытшöм функциональнöй стильын гижöм сетöм отрывокыс.

**Коми-пермяцкöй шыэз аркмöтiкö сёрнитан органнэзлöн удж**

Сёрни шыэз аркмöтöны сёрнитан органнэз, а нылöн удж шусьö *артикуляцияöн*. Быд фонема аркмӧ артикуляционнӧй аппарат отсӧтӧн: активнӧй да пассивнӧй органнэзöн.

Активнӧй органнэзöн лоöны голосовöй связкаэз, тырппез, кывлӧн одзись тор, кывлӧн шӧрись тор, кывлӧн вуж, учӧтик язычок, небыт нёбо. Этна органнэс вештасянаöсь и, кöр аркмöтöны быдкодь шыэз, вермöны вежны ассиныс положеннёнысö.

Пассивнӧй органнэзöн лоöны пиннез, альвеолаэз, чорыт нёбо.

Медактивнöй сёрнитан органöн лоöны голосовöй связкаэз – ны отсöтöн аркмöны быдöс шыэз глухöй согласнöйезся.

Öм пытшкын, кытöн окончательнöя формируйтчöны унажык шыэс, активнöй сёрнитан органнэзöн лоöны кыв да тырппез. (А.С. Лобанова)

1) баитан (разговорнöй) стильын

2) научнöй стильын

3) официально-деловöй стильын

4) публицистика стильын

5) художественнöй стильын

11. Сетӧм отрывокын сёрникузяэз составын эмӧсь тиреэз. Быдӧнныс нiя сувтӧтӧмась ӧтiк правило сьӧрті, висьталӧ сійӧ.

*Паськöмыс коми мужиклöн не шёлк да парча, а дöра да ной, да ной сора дöра, да кучик. Вывтас пасьтавлiс йöрнöс, вешьян, шабур, пась, запон, ковпак. Кокас – нинкöм, ниновöй да бановöй, веськыт ныра и чукыля ныра, сапог, пими,* *чушни. Эшö – нямöт, дöракöм, ноёвöй* *чупошка, чулкиныр. Киас – дöра кепись, ной кепись, пон кепись, öвчина кепись, руч кепись, вöрмöс кепись. Этö быдöс ачыс да иньыс керисö: кыйисö, гöрдззисö, нöитiсö, вурисö, мичöтiсö.* (В. Климов)

1) союззэзтӧм сложнӧй сёрникузя, кöр мöд сёрникузяыс мыччалö действиелiсь вывод, следствие

2) обобщающӧй кыв коста

3) сёрникузялӧн подлежащӧй да сказуемӧй сетӧмась ӧткодь сёрни торрезӧн

4) неполнӧй сёрникузя; нетырмана кылыс сетӧма одзза сёрникузяын

5) вставочнӧй конструкция коста

12. Тӧдчана коми-пермяцкöй исследовательницалӧ, А.С. Кривощёкова-Гантманлö, таво тырис 100 год. Сія радейтіс уджавны кывлöн быдкодь направленнёэзын, но эта вӧлі меддонаӧн, мединтереснӧйӧн.

1) коми-пермяцкӧй кывлӧн диалектологияӧн

2) коми-пермяцкӧй кывлӧн стилистикаӧн

3) коми-пермяцкӧй кывлӧн ономастикаӧн

4) коми-пермяцкӧй кывлӧн синтаксисӧн

5) коми-пермяцкӧй кывлӧн фонетикаӧн

13. Мый йылісь или кин йылісь баитсьӧ устойчивӧй выраженнёын *Баитіс кык мешӧк, эз и кӧртав, сідз и колис*?

1) умӧля уджалісь морт йылісь

2) бура уджалісь морт йылісь

3) уна баитісь морт йылісь

4) стеснительнӧй морт йылісь

5) некывзісь морт йылісь

14. 1936 годö коми-пермяцкӧй кыв вылын петіс медодзза роман М.П. Лихачёвлӧн «Менам зон». Этна персонажжес лоӧны сыын медглавнӧйезӧн.

1) Степанко, Митюбаран, Ошкоков, Санко

2) Анну, Пров, Прокопика, Алёша

3) Мирош, Ӧкуль, Чебрень Егор, Яран Гаврил

4) Жысь Егор, Тури Петя, Витю, Ленка

5) Варя, Костик, Даньчиха, Олёшика

15. В.Я. Баталов (1926 – 1998) гижис роман-дилогия «Югдiкӧ» да «Тулысся петассэз», кӧдаын висьтассьӧ Лунеговвез семьяись куим поколеннёлӧн история йылісь. Кытшӧм кадӧ мунӧны романын событиеэз?

1) советскӧй кадӧ

2) ӧння луннэзӧ

3) XIX век шӧрсянь революцияӧдз

4) Великӧй Отечественнӧй войналӧн кадӧ

5) XIX веклӧн кадӧ

16. Эта гижӧтыс В.В. Климовлӧн лоӧ социально-бытовӧй романӧн.

1) Гублян

2) Гавкалӧн бедь

3) Дявпу

4) Македон

5) Видзчись, деду

17. Эта коми-пермяцкӧй писательыс обычнӧй оланын уджаліс фельдшерӧн.

1) Михаил Лихачёв

2) Тимофей Фадеев

3) Семён Федосеев

4) Василий Климов

5) Иван Минин

18. Коми-пермяккезлӧн эта эпическӧй персонажлӧ Кудымкарын 2008 годӧ сувтӧтӧм памятник (скульптор В. Ракишева).

1) Кудым-Ошлӧ

2) Пера-богатырьлӧ

3) Матрёна-силачкалӧ

4) Мизялӧ

5) Дзузьдялӧ

19. Животнӧйез йылiсь коми-пермяцкӧй сказкаэзын эта зверьыс пантасьлӧ медчасто.

1) кöч 2) кöин

3) руч 4) ош

5) вöв

20. Суседкоэз йылісь быличкаэзын кытшӧмӧн частожык петӧ эта образыс?

1) том нывкаӧн, кӧда печкисьӧ

2) том зонкаӧн, кӧда кыйӧ нинкӧммез

3) пӧрись инькаӧн, кӧда уджалӧ гор гӧгӧрын

4) пӧрись мужикӧн, кӧда пукалӧ гор вылын

5) гӧна существоӧн, кӧда вермӧ пуксьыны морт вылӧ

21. Эта источникыс лоӧ медпӧрись изданнёӧн, кӧдаын фиксируйтӧм коми-пермяцкӧй загадка.

1) Н. Рогов «Опыт грамматики пермяцкого языка» (1860)

2) Е. Попов «Первая книга для чтения в пермяцкой школе» (1893)

3) Т. Сторожев «Коми-пермяцкий фольклор» (1948)

4) М. Ожегова «Устно-поэтическое творчество коми-пермяцкого народа» (1961)

5) Г. Немтинова «Тöд жӧ, тӧд ...» (2006)

22. Лыддиссьӧ, что эта уджыс вӧлі тӧдса коми-пермяккезлӧ эшӧ родановскӧй кадӧ (XI-XIV вв.).

1) изісь керкуэз строитӧм

2) колесоа телегаэз керӧм

3) вӧснит шӧрт керӧм (вышивайтӧм понда)

4) гижӧм понда чернилаэз керӧм

5) сов пизьӧтӧм

23. Кудымкарись эта учрежденнёлӧ таво тырис 100 год.

1) Кудымкарскӧй городскӧй архивлӧ

2) М. Горький нима Коми-Пермяцкӧй драматическӧй театрлӧ

3) Коми-Пермяцкӧй этнокультурнӧй центрлӧ

4) П.И. Субботин-Пермяк нима Коми-Пермяцкӧй краеведческӧй музейлӧ

5) М. Лихачёва нима Коми-Пермяцкöй центральнӧй национальнӧй библиотекалӧ

24. М. Горький нима Коми-Пермяцкӧй драматическӧй театр часто сувтӧтӧ роднӧй кыв вылын пьесаэз. Медбӧрья постановкаыс вӧлі эта.

1) Гузи да Мези

2) Гӧтрасьны дак гӧтрасьны

3) Зарни инь

4) Кудым-Ош йылісь висьтас

5) Сизимок

25. Коми-пермяккезлӧн кулинарнӧй традицияэзын пантасьлӧ тулысся петассэзлiсь ӧктӧм. Эта быдмасыс ӧнӧдз ӧддьӧн активнӧй тулысся сёянын.

1) петшӧр

2) пистик

3) лапкор

4) гонютш

5) горадзуль

**Система оценки**

|  |  |  |  |  |  |
| --- | --- | --- | --- | --- | --- |
| № | Ответ | Баллы | № | Ответ | Баллы |
| 1 | 1 | 4 | 14 | 3 | 3 |
| 2 | 3 | 4 | 15 | 3 | 4 |
| 3 | 2 | 3 | 16 | 1 | 3 |
| 4 | 3 | 4 | 17 | 3 | 4 |
| 5 | 3 | 5 | 18 | 1 | 4 |
| 6 | 1 | 4 | 19 | 4 | 3 |
| 7 | 2 | 3 | 20 | 5 | 4 |
| 8 | 5 | 3 | 21 | 1 | 5 |
| 9 | 5 | 5 | 22 | 5 | 5 |
| 10 | 2 | 4 | 23 | 4 | 4 |
| 11 | 4 | 5 | 24 | 3 | 5 |
| 12 | 3 | 5 | 25 | 2 | 3 |
| 13 | 3 | 4 |  |  |  |
| ВСЕГО: | | | | | 100 баллов |

**Заключительный тур**

# Коми-пермяцкий язык, культура, история, 10-11 классы

*Составитель: А.С. Лобанова*

Лыддьöтö внимательнöя В.В. Климовлöн повестись «Гавкалöн бедь» отрывок. Сы сьöртi лоасö тшöктöммез (№ 1-6).

**Жысь Егорлöн медодзза висьт**

*Овлöма эна местаэзын Гавка – чудскöй морт. Колö висьтавны, чуддэс не öткодьöсь вöлöмась – öддьöн ыджытöсь и стрась поснит йöз. Учöттэс отопкиын, дзик пыжын, уявлöмась, туруныс нылö вöр туйö вöлöма. Ыджыттэс кыкись миянся прокажыкöсь вöлöмась.*

*Гавкаыс как раз ыджыттэс увтырись и эм. Вына я, не я сiя вöлöма, а бедьыс сылöн, палицаыс, двадцать пуд лэбтöма. Ёнö керлöма бедьсö, сыспуись. Оропыс дона иззэзöн баситöм, а бедь йылас вартöма золотöй тув – быдса пуд. Ыджыт я, не я сiя вöлöма, а Иньвасö öтiк вожмöлöн вожмöвтлöма. Пуксяс сёйны – öтiк вытьöн морда чери сёйлöма, да эшö пикан – быдса кринка.* (В. Климов «Гавкалöн бедь», отрывок)

1. Сёрникузяын *Овлöма эна местаэзын Гавка – чудскöй морт* эм пунктуационнöй знак – тире. Висьталö условие (правило), кöда увья колöм эта знакыс.

1. Подлежащöй да сказуемöй сетöмась öтiк сёрни торöн.
2. Союззэзтöм (бессоюзнöй) сложнöй сёрникузя, мöд сёрникузяыс мыччалö паныта действие, сiйöн колö тире.
3. *Чудскöй морт* сёрникузяын лоö обособленнöй приложеннёöн.
4. *Чудскöй морт* сёрникузяын лоö обобщающöй кылöн.
5. Сёрникузя неполнöй, сiйöн колö тире.

2. Сёрникузяись *Гавкаыс как раз ыджыттэс увтырись и эм* кывлiсь *эм* определитö сёрни тор.

1) Вспомогательнöй кадакыв (глагол) 2) Частица

3) Послелог 4) Междометие

5) Изобразительнöй кыв

3. Кывлiсь *уявлöмась* висьталö корневöй морфема.

1) Корень *уй* 2)Корень *уяв*

3) Корень *уявл 4)*Корень *уявлöм*

5) Корень *уявлöма*

4. Вайöтöм отрывокын эм кыв *отопки*. Кыдз колö вежöртны этö кывсö? Мый сiя мыччалö? Паськыт ответ понда дополнительнöя позьö получитны 3 балл.

5. Сёрникузяись *Ыджыттэс кыкись миянся прокажыкöсь вöлöмась* адззö подлежащöй да сказуемöй (ежели нiя эмöсь). Кужат кö комментируйтны, мыйын сьöкытыс сёрникузялiсь основа адззöмын, дополнительнöя позьö получитны 3 балл.

6. Сёрникузя *Пуксяс сёйны – öтiк вытьöн морда чери сёйлöма* висьталö рочöн. Вермат кö паськытжыка висьтавны, кыдз колö вежöртны кыввез *выть* и *морда*, дополнительнöя позьö получитны 3 балл.

**7.** Эта коми-пермяцкöй гижисьлö таво тырис 60 во (год). Юбилей кежö сылöн петiс небöг «Эн осудит менö, мамок …./ Не осуждай меня, мамуля». Коми-пермяккезлiсь проблемаэз осьтö сатира да юмор пырйöт.

8. Коми-пермяцкöй литература тöдö быдкодь жанррез: романнэз, повесттез, висьттэз (рассказзэз) и с.одз. Кытшöм эшö жанррез пантасьлöны миян литератураын? Ответ пондас лыддиссьыны керöмöн, если сыын лоасö куимся не етшажык правильнöйöн ответ. Если верматö правильнöя висьтавны, кытшöм жанррез коми-пермяцкöй литература оз тöд, позьö получитны дополнительнöя 3 балл.

9. Этö календарнöй вежалунсö (праздниксö) коми-пермяккез отмечайтлiсö арöн.

1) Покров 2) Василей рыт

3) Крещеннё 4) Благовещеннё

5) Тикон лун

10. Быдöнлö тöдса челядь понда фольклорнöй тексттэзöн сборник «Боба тэ, боба, кытчö тэ ветлiн» (2015; авт.-состав.: Т.Г. Голева, А.С. Лобанова, Н.А. Мальцева, И.А. Подюков, А.В. Черных). Сыын эм и сьыланкыв-прибаутка боба йылiсь. Кыдз колö вежöртны челядь понда фольклорнöй тексттэзын кыв *боба*?

1. Важмöм кыв; кага, дитятко значеннёын
2. Этадз шуöны нятьöсь чужöма кагаöс
3. Этö лöг мифологическöй персонаж
4. Этö отсасись мифологическöй персонаж
5. Этадз шуöны сиротаöс.

11. Тöдсасьö внимательнöя В.В. Климовлöн повестись «Гавкалöн бедь» неыджыт отрывокöн. Сы сьöртi лоасö тшöктöммез.

*Позьö керны неыджыт вывод сы йылiсь, кыдз шогмöма (миффес сьöртi) медодзза коми-пермяк. Медперво природаыс чужтöма гаг кодь да дзöдзыв кодь олiссезöс, сэсся – чуддэзöс-куллезöс, вöлись – «сюраэзöс да сюртöммезöс» (натьтö, животнöйезöс), и только эта бöрсянь – чаль ыжда мортокöс* (В. Климов «Олан вужжез / Корни бытия». 2007, с. 24).

Вайöтöм неыджыт отрывокын В. Климов казьмöтö чуддэз-куллез йылiсь. Кытшöм мифологическöй персонажжезöс сiя видзис тöдвылын? Ответ пондас лыддиссьыны керöмöн, если сыын лоасö куимся не етшажык правильнöйöн ответ; куимся унажык лöсялана ответ понда позьö шедтыны эшö дополнительнöй 3 балл.

12. Вайöтöм отрывокын авторöн обращайтчö внимание быдкодь гаггез вылö да дзöдзыввез вылö. Петö, что ловья природаись этна представителлес морт понда вöлiсö важнöйезöн. Коми-пермяклöн духовнöй культураись позьö казявны, что сiя оз радейт дзöдзылöс. Сыкöт пантасьöмыс лыддиссьö умöльöн, мый эта пресмыкающöйыс кöсйö (предсказывайтö)?

1. Керку сотчöм одзын
2. Умöль урожай одзын
3. Гортся пода шогалöм одзын
4. Морт оланын умöль одзын (шогалöм одзын)
5. Сьöкыт природнöй явленнё одзын (ураган одзын, ыджыт ваэз одзын)

13. Коми-пермяккезлiсь культура да история быдкодь исследователлез велöтöны важын ни, примерно XVIII вексянь. Кытшöм кадсянь этна проблемаэзöн пондiсö занимайтчыны – исследуйтны да публикуйтны материаллэз – асьныс этническöй коми-пермяккес? Ежели правильнöй ответ дынö лоасö гижöмöсь исследователлезлöн фамиллёэз, то позьö получитны эшö 3 баллöн быд ответ понда.

1. Кöр вöлiсö Строгановвез кипод увтын
2. Кöр дзимляссис крепостнöй право
3. XIX век конецын, кöр пондiсö гижны медодзза букваррез
4. Советскöй кадö
5. Только неважын, 2000-öй годдэзö.

14.Тöдсасьö неыджыт отрывокöн Т. Фадеевлöн сборникись «Лолалан шор». Эта отрывокыс лоö гижисьлöн автобиографияись торöн.

*Тшöктöммез текст сьöртi.* А) Висьталö, кытшöм стильын сiя гижöм? Мый сьöртi определитiт? Б) Текстiсь кытшöм местаэз тiянлö лоисö сьöкыта вежöртанаэзöн? Кыдз нiя шусьöны наукаын? Вермит бы невна вежны (тiян мненнё сьöртi, бурсьöтны текстсö), мыля нiя корсьöны вежны?

Гижны мортлö ассис биография лоö не мый мöдiк, кыдз отир одзын бöбöтчöм. Былись эд. Лыддьöтан сiдз кинлiськö гижöмсö – чужи то кöр, то кытöн да то кинсянь; и сэтöн жö думайтсьö, кытiсь нö сылö вöлi тöднытö, кытшöм местаын, кöр да кинсянь чужис, ежели мортыс эта кадö нельки асьсö оз тöд? Природалöн этна таинственнöй явленнёэс, кыдз чужöм да кулöм, не чужись, не кулiсь тöдвылын оз видзсьö.

Кин вот, ноко, лыддьöтiсь отир коласiсь вермас висьтавны ас ылöссянь да ас йывсис, кöр, кытöн да кытшöмöн сiя мыччисис свет вылö да мый пондiс керны одзлань? Висьталас, батi, что перво жö корис аймамыслiсь паськöм-кöмкöт, мед кöмасьны да пасьтасьны? Эд кöть и баитöны мукöдыс йылiсь отирас, бытьтö пö «родился в рубашке», дак этö дзир мукöдыс йылiсь. Унажыкыс йылiсь жö баитöны – «в чем мать родила». Сiдзкö оз позь висьтавны, кöр, кытöн да кинсянь тэ шогмин.

Вот и ме тожö. Мый дырна ола эта свет вылын, сы дырна мырся уськöтны тöдвылö (интересно эд сё жö тöдны ас йывсит) кöр, кытöн да кинсянь тэ шогмин. Но быдöс весь. Сымдаыс тöдвылö кытчöдз оз усь. Батi, сёрöнжык кöркö...

15. Коми-пермяцкöй детскöй фольклорнöй тексттэзын паськыта пантасьлö шуточнöй сьыланкыв-прибаутка боба йылiсь. Сылöн ассямаыс сыын, что сьыланкывсö позьö керны конецтöмö: сюжет сьöртi колана предмет (или лицо) пыр кытчöкö öшö. Пондылö сетöм вариант дынö содтыны ассиныт содержаннё: перво содтö контекст точкаэз туйö, а сэсся содтö-аркмöтö ассиныт вариант.

*– Боба тэ, боба,*

*Кытчö нö ветлiн?*

*– Гуö тай ветлi.*

*– Мыйлö нö ветлiн?*

*– Виöн-няньöн сёйны.*

*– Меным колин жö?*

*– Коли.*

*– Кытчö нö пуктiн?*

*– …..*

*– Видзöтi да абу.*

*– Сьöд пон сёйöм.*

*– Кытöн сьöд пон?*

*– Ёгö пырöм.*

*– Кытöн ёгыс?*

*……*

*Кытöн …?*

И сiдз одзлань позьö нюжöтны конецтöм прибаутка.

**Ответы, система оценки**

1. 3) *Чудскöй морт* сёрникузяын лоö обособленнöй приложеннёöн.

2. 1) Вспомогательнöй кадакыв (глагол)

3. 1) Корень *уй*.

4. **Ответ** (примернöй): Отопки – этö важ, бырöм кöмкöт.

*Дополнительнöй ответ* (примернöй): этöн кывнас вермасö шуны аскерöм кöмкöт, кöдö, тыдалö, керлывлöмась банiсь или нинiсь. Талун отопкиэз озö новйö. Кыв позьö лыддьыны историзмöн. Аркмöм сьöртi кылыс роч. (3 балл)

5. Подлежащöй *ыджыттэс*, сказуемöй *прокажыкöсь вöлöмась*. *Дополнительнöй ответ* (примернöй): кыв *ыджыттэс* лоис подлежащöйöн сiйöн, что нимтан (прилагательнöй) вуджис эманимö (существительнöйö), или субстантивируйтчис, и пондiс вермыны выполняйтны функцияэз подлежащöйлiсь. Сказуемöй лоö составнöйöн: сы составö пырö и вспомогательнöй кадакыв (глагол), и сравнитан степеня да множественнöй числоа нимтан (прилагательнöй): этна грамматическöй формаэс, вспомогательнöй кадакывкöт ордчöн сулавтöн, керöны нимтансö сказуемöйöн. (3 балл).

6. **Ответ** (примернöй): Сядет поесть – за раз целую морду рыбы съедал.

*Дополнительнöй ответ* (примернöй): Выть – этö сёянлöн мера; талун эта кылыс пантасьлö öддьöн шоча. Морда – чери кыян приспособленнё; сэтчö вермас шедны öддьöн уна чери. Петö, что öтiк вытьöн сёйны быдса морда чери – этö вермыны уна сёйны; сiдз вермасö висьтавны только здоровöй, вына морт йылiсь. (3 балл).

**7.** В. Г. Кольчурин.

8. **Ответ** (примернöй): Коми-пермяцкöй литература тöдö эшö сэтшöм жанррез: басняэз, очерккез, поэмаэз и мöд.

*Дополнительнöй вопрос вылö ответ*: коми-пермяцкöй литератураын оз пантась фантастика, детектив, ода и мöд. (3 балл).

9. 1) Покров.

10. 1) Важмöм кыв; кага, дитятко значеннёын.

11. **Ответ** (примернöй): вакуль, луншöрика, суседко, баняись, чомор и мöд.

*Дополнительнöй вопрос вылö ответ* (3 балл).

12. 4) Морт оланын умöль одзын (шогалöм одзын).

13. 4) Советскöй кадö.

*Дополнительнöй ответ* (примернöй): Л.С. Грибова «Пермский звериный стиль»; В.В. Климов, А.Е. Коньшин и мöд. (3 балл).

1. Кыв сьöртi заданнёэз № 1-6.

Быдöс правильнöй ответтэз позьö донтны 4 баллöн (грамматика сьöртi материал мунöм школаын); дополнительнöй, развёрнутöй ответтэз понда 4, 5, 6 юасьöммез вылö позьö получитны эшö 3 баллöн: 6х4=24 + 3х3=9. Максимальнöй количество эта раздел сьöртi вермас öксьыны 33 балл.

2. Литература да фольклор сьöртi заданнёэз (№ 7-10)

Быдöс правильнöй ответтэз позьö донтны 5 баллöн (юасян материал школаын мунö эпизодическöя); дополнительнöй, развёрнутöй ответ понда 1 юасьöм вылö позьö получитны эшö 3 балл: 4х5=20 (+ 1х3=3). Максимальнöй количество эта раздел сьöртi вермас öксьыны 23 балл.

3. Культура да история (№ 11-13)

Быдöс правильнöй ответтэз позьö донтны 5 баллöн (юасян материал школаын мунö эпизодическöя); дополнительнöй, развёрнутöй ответтэз понда 2, 3 юасьöммез вылö позьö получитны эшö 3 балл: 3х5=15 (+ 2х3=6). Максимальнöй количество эта раздел сьöртi вермас öксьыны 21 балл.

4. Текст сьöртi удж дынö сетöмась юасьöммез (№ 14). Грамотнöй, развёрнутöй ответтэз понда позьö получитны 8 балл (ны коласiсь 3 балл стиль определитöм понда да сiйö комментируйтöм понда; 3 балл диалектнöй да роч варианттэз адззöм понда, нiйö комментируйтöм понда; 2 балл грамотность понда). Нетактичность понда баллэз лоасö чинтöмась.

5. Творческöй характера заданнё понда (№ 15) максимальнöя позьö получитны 15 балл: аркмöтöм не öтiк сюжетнöй линия понда 6 балл, логика понда 6 балл, грамотнöя оформитöм понда 3 балл.

Баллэзлöн общöй максимальнöй количество 2 тур понда 100 балл (33 + 23 + 21 + 8 + 15 = 100).